Aloitan aina aamuni samalla tavalla.
Kahvilla ja ristikolla.
Asiat tuntuvat menevän päivä päivältä huonompaan suuntaan.
Uskonnollisia selkkauksia.
Ilmastonmuutos.
Ne tuntuvat maailmanlopun enteiltä.
Mutta tässä ei ole mitään uutta.
Ihmiset ovat ennustaneet maailmanloppua tuhansien vuosien ajan.
Aina Nostradamuksesta Ilmestyskirjaan.
Jokin dramaattisessa tuhossa tuntuu vetoavan meihin.
Onko ihmiselle luontaista -
- murehtia ja miettiä kaiken päättymistä?
Vai onko loppu todella tulossa?
Olen lähdössä matkalle -
- selvittääkseni, miksi niin moni uskonto ennustaa maailmanloppua.
Pedon luku on ihmisen luku, ja se luku on...
666.
Koetan löytää tuomiopäivän juuret.
Auringon lapset taistelevat pimeyden lapsia vastaan.
Miten muinaiset ennustukset...
Emme ole sovussa naapureidemme kanssa.
...kaikuvat tähän päivään.
Jos he nousevat valtaan, siitä seuraa maanpäällinen helvetti.
Haluan tietää, onko loppu sellainen kuin luulemme, -
- vai onko kaikki vain mielikuvitusta.
MAAILMANLOPPU
Ensimmäinen matkakohteeni on Jerusalem.
Juutalaisten, kristittyjen ja muslimien hengellinen koti.
Kaikki nämä kolme uskontoa ennustavat, -
- että Jerusalemilla on tärkeä rooli maailmanlopussa.
Se on pitkään ollut uskonnollisten jännitteiden keskiössä.
Olen tullut tapaamaan Yoram Hazonya, -
- joka on juutalaisen politiikan ja teologian asiantuntija.
Haluan tietää, miksi maailmanloppu yhdistetään tähän kaupunkiin.
Edessäsi on monoteistisen maailman ehdoton keskipiste.
Tuolla on Kalliomoskeija, -
- jolta islamilaisen perimätiedon mukaan
Muhammed nousi taivaaseen.
Tuolla on Öljymäki, sen alla Getsemane, -
- jossa Jeesus ja opetuslapset kokoontuivat.
Tuolla taas on Länsimuuri, -
- joka on juutalaisten pyhin rukouspaikka.
Tätä aluetta kutsutaan Temppelivuoreksi.
Onko tämä Temppelivuori?
Temppeli oli seitsemän kerrosta korkea.
Se sijaitsi vuoren huipulla, -
- tasaisella alueella, missä kasvaa puita.
Vuonna 20 eaa kuningas Herodes I Suuri -
- rakensi juutalaisille temppelin jumalanpalveluksia varten.
Sen oli tarkoitus kestää ikuisesti.
Herodes sanoi: "Rakennamme näyttävimmän rakennuksen
Lähi-idässä ja ehkä koko maailmassa."
Sen alaosassa on valtavia kiviä, -
- joita sanotaan herodiaanisiksi kiviksi.
Juutalainen temppeli Jumalalle -
- oli vuorella jo ennen islamin ja kristinuskon syntymää.
Mutta vuonna 70 jaa -
- roomalaiset piirittivät Jerusalemin ja tuhosivat temppelin.
Juutalaiset ovat tulleet rukoilemaan sen raunioille,
Länsimuurille eli Itkumuurille.
Kesti melkein 1900 vuotta ennen kuin alue palautettiin -
- juutalaisten haltuun vuonna 1967.
Uusi Israel on ollut olemassa noin 70 vuotta.
Miksei temppeliä ole rakennettu uudelleen?
Kahdesta syystä.
Yksi on se, etteivät juutalaiset ole valmiita, -
- ja toinen se, etteivät muslimitkaan ole.
Israelin valtio hallitsee aluetta sotilaallisesti, -
- mutta Israel luovutti Temppelivuoren alueen huipun -
- muslimien haltuun.
Juutalaisten uskonnolliset oikeudet eivät ulotu vuoren huipulle, -
- mutta maan alla on pyhiä paikkoja.
Ne auttavat Yoramin mukaan ymmärtämään juutalaisten käsitystä maailmanlopusta.
Tässä se on.
Tätä lähemmäksi ihminen ei pääse -
- maailman pyhintä paikkaa.
Tämä on huone, -
- johon vain yksi ylipappi pääsee kerran vuodessa
Yom Kippurina lausumaan Jumalan nimen.
Ortodoksijuutalaisten mielestä ilman temppeliä -
- heidän uskonnolliset oikeutensa ovat vajavaiset.
He odottavat, että temppeli rakennetaan uudestaan.
Onko olemassa Messiasta?
- Juutalaisuudessako? - Niin.
Juutalaiset keksivät Messiaan.
Mutta Messias on eri kuin se, jota yleensä tarkoitetaan.
Kristityille Messias on henkilö,
- joka on jumala. - Aivan.
Heille tulee mieleen maailmanloppu.
Meille Messias on ihminen, -
- maallinen kuningas, -
- joka tuo maailmaan rauhan.
Eikä hän ole jumala.
Ei ole.
Yoram kertoo, että tällä Messiaalla on yksityiskohtainen tehtävälista.
Juutalaisen perimätiedon mukaan hän tekee kolme asiaa.
Ensinnäkin hän perustaa juutalaisen valtakunnan nykyjuutalaisista.
Sitten hän solmii rauhan naapurimaiden kanssa.
Kolmanneksi hän rakentaa temppelin uudelleen.
Aivan.
Tässä sitä ollaan. On vuosi 2015.
Mitä aiotte tehdä?
Mitä mieltä juutalaiset ovat nyt temppelistä?
Juutalaisille maailma on unelma, -
- joka oli olemassa ja vietiin pois, -
- ja he haluavat palauttaa sen.
Eli he haluavat rakentaa temppelin.
Sen uudelleenrakentaminen -
- on symboli oikeuden ja rauhan aikakaudelle, -
- jonka palauttamisessa meidän pitää auttaa.
Juutalaisuus on vain yksi monista uskonnoista, -
- jotka haaveilevat maailmanrauhasta.
Mutta kun katsoo tätä paikkaa, -
- jossa niin monet uskonnot risteävät, -
- rauha vaikuttaa epätodennäköiseltä.
Jos temppeli rakennettaisiin nyt, siitä ei totisesti seuraisi rauhaa.
Se häiritsisi yhtä islamin pyhimmistä paikoista.
Se saattaisi käynnistää apokalyptisen sodan.
Käsitys maailman väkivaltaisesta lopusta ei ole uusi.
2000 vuotta sitten -
- kaikki juutalaiset eivät odottaneet rauhan aikakautta.
Yksi juutalaislahko odotti veristä maailmanloppua.
Arkeologi Jodi Magness -
- on tuonut minut Kuolleenmeren rantaan, -
- missä muinaiset profetiat ovat säilyneet ihmeen lailla.
- Tervetuloa Qumraniin. - Qumraniin?
Aivan, täältähän löydettiin ne kääröt.
Aivan. Kuolleenmeren kääröt löydettiin 11 luolasta
Qumrania ympäröiviltä kallioilta.
Miten ne päätyivät sinne?
Qumranissa asuvat ihmiset veivät ne luoliin.
He kuuluivat juutalaislahkoon nimeltä essealaiset.
Essealaiset?
Miksi juuri tänne?
He muuttivat aavikolle, -
- koska halusivat elää eristyksissä.
Jody kertoo essealaisten asettuneen Qumraniin vuoden 100 eaa tienoilla.
He odottivat eeppistä taistelua.
Se tekisi maailmasta lopun.
Uskomattoman kuivan ilmaston ansiosta -
- apokalyptiset tekstit ovat säilyneet yli 2000 vuotta.
Katsotaan, mitä kielekkeeltä näkyy.
Hyvänen aika!
Tuo on erittäin tärkeä luola.
Sieltä löydettiin noin 700 kääröä, -
- joiden joukossa oli osia sotakääröstä.
Sotakäärökö? Mikä se on?
Käärö, jossa kuvataan 40-vuotista apokalyptista sotaa.
Käärön kuuluisin säe kuuluu:
"Tulee sota ja hirvittävä teurastus."
Valon lapset taistelevat pimeyden lapsia vastaan -
"- ja se päättyy vapahdukseen."
Onko se kehotus nousta vallankumoukseen?
Vai pikemminkin myyttinen odotus?
Sotakäärössä on kiinnostavaa se, -
- että se sekoittaa todellisuutta ja fantasiamaisia aineksia.
Taisteluun heitä johdattavat papit, -
- joilla on pappien asut.
Siinä puhutaan enkeleistä, jotka ovat mukana sotimassa, -
- mutta sotilailla on tavalliset tuon ajan sotilaiden varusteet.
Se on yhdistelmä todenmukaista -
- ja mielikuvitukselliselta vaikuttavia seikkoja.
Kuten monet tuomiopäivän kultit, -
- essealaiset uskoivat, että loppu tulee vääjäämättä.
He olivat joka hetki valmiita kohtaamaan jumalan.
Tämä on yksi Qumranin rituaalialtaista.
He uskoivat Jumalan asuvan keskuudessaan.
Juutalaisen lain mukaan -
- ennen astumista Israelin Jumalan läheisyyteen -
- on suoritettava puhdistusriitti.
Nämä altaat olivat täynnä tulvavettä, -
- mutta vettä ei vaihdettu vuoden aikana, -
- joten siitä tuli aika inhottavaa.
Silti sitä pidettiin puhtaana -
- rituaalista puhdistautumista varten.
Sen päällä saattoi kai melkein kävellä.
Sitä olisi voinut leikata veitsellä.
Valmistautuivatko he täällä maailmanloppua varten?
- Kyllä. - Mitä tapahtui?
Maailmanloppu tuli tavallaan, -
- mutta se oli toisenlainen kuin he uskoivat.
Vuonna 68 eaa käytiin sota pimeyden lapsia vastaan.
Kyseessä olivat roomalaiset.
Pyrkiessään taivuttamaan juutalaiskapinalliset hallintaansa -
- he pyyhkivät Qumranin ja essealaiset kartalta.
Rooman armeijat kulkivat tästä läpi -
- ja tuhosivat kaikki tielleen tulleet ihmiset.
Kyllä. Roomalaiset ottivat koko alueen haltuunsa.
Ajatus apokalyptisesta taistelusta pimeyden voimia vastaan -
- ei kuollut essealaisten myötä.
Se siirtyi toiseen uskontoon, -
- joka oli vasta syntymässä.
Kaikki tiet vievät Roomaan.
Matkustan sinne selvittämään, -
- miten kristittyjen käsitys maailmanlopusta syntyi.
Kuuluisin sitä käsittelevä teksti eli Ilmestyskirja, -
- kirjoitettiin vuoden 100 jaa tienoilla -
- ja se kuvaa tulevaa taistelua Antikristusta vastaan.
JOLLA ON YMMÄRRYS
SE LASKEKOON PEDON LUVUN,
SILLÄ SE ON IHMISEN LUKU.
JA SEN LUKU ON 666.
Haluan selvittää, osaanko laskea pedon luvun.
Olen tullut Biblioteca Casanatenseen -
- lähellä Vatikaania tapaamaan varhaiskristillisyyden tuntijaa.
Kim Haines-Eitzen.
Hän väittää, että hänellä on vakuuttavia todisteita siitä, -
- kuka peto todella on.
Huomenta.
Mitä meillä tässä on?
Olen tarkastellut Ilmestyskirjan palasia.
Ilmestyskirjan?
- Aivan. - Joka käsittelee maailmanloppua.
Maailmanloppua eli apokalypsia.
Se on profeetallinen teos täynnä symboliikkaa, -
- mutta se on myös poliittinen kirja, -
- jolla on poliittinen viesti -
- pahuuden alkulähteestä.
Pahuuden alkulähde.
Siitä, jonka syytä pahuus on.
Kerro lisää koodista. Olen ymmärtänyt, -
- että Antikristukselle annettiin koodi, jotta hänestä ei käytettäisi nimeä, -
- vaan pelkkää koodia.
Luvusta on käyty paljon keskustelua -
- etenkin siitä, keneen 666 viittaa.
On esitetty myös, -
- että 666 viittaakin Neroon.
Nero oli Rooman keisari vuosina 54 - 68 eaa.
Tuolloin ensimmäiset kristityt alkoivat saapua Roomaan.
Miten 666 viittaa Neroon?
Kun purkaa nimen Kaisar Neron numeerisiksi arvoiksi, -
- ja laskee ne yhteen, tulos on 666.
Muinaiskreikassa ja - hepreassa jokaista kirjainta vastasi numero.
Kun laskee yhteen hepreaksi kirjoitetun keisari Neron nimen kirjaimet,
Kaisar Neron, summa on 666.
Mutta Nero on vain yksi nimistä, joista saa summan 666.
PETO
Kim uskoo, että myöhempi versio Ilmestyskirjasta, -
- joka löytyi arkeologisten kaivausten yhteydessä Egyptistä, -
- vahvistaa, että peto oli Nero.
Eräs kiinnostava seikka näissä pätkissä on se, -
- että lukuja on kaksi.
Mitä nuo kirjaimet ovat?
Chi on 600, xi 60 ja sigma kuusi.
666.
Tässä taas on chi iota sigma,
616 ja päällä on viiva.
Miksi ne ovat erilaisia?
Voisi luulla, että tämä luku -
- kumoaa Neroon viittaamisen mahdollisuuden.
Aivan.
Hämmästyttävää tässä on se, -
- että se voi vahvistaa Neron henkilöllisyyden, -
- koska päädymme tähän lukuun, -
- jos Nero kirjoitetaan latinalaisittain.
Nero Kaiser.
Ilman N-kirjainta. N-kirjain vastaa lukua 50.
Luku 50.
Kun 666:sta vähennetään 50...
- Jää 616. - 616
- Eli... - Eli tehdään miinuslasku, -
- ja lopputuloksena on 616 ja sama mies.
Aivan.
Olenpa minä fiksu.
Miksi kristityt olisivat kutsuneet Neroa Antikristukseksi?
Kim tuo minut Vatikaanin sydämeen
Pietarinaukiolle kertoakseen vastauksen.
Tiedämme, että luku 666 viittaa keisari Neroon.
Miksi?
Neroa vihattiin monista syistä, -
- kuten kristitttyjen vainoamisesta.
Tällä aukiolla on obeliski, -
- jonka hän määräsi pystytettäväksi areenansa käännöspaikalle.
Circus Maximuksen siis.
Circus Neroneuksen.
- Neroneus? - Niin.
Areena sijaitsi tässä.
Siellä järjestettiin hevoskisoja ja urheilukilpailuja -
- mutta hän käytti sitä myös kristittyjen vainoissa.
Vuonna 64 Roomassa oli suuri tulipalo, -
- ja suurin osa kaupungista tuhoutui.
Nero syytti kristittyjä -
- ja teloitutti monia heistä.
Tietojemme mukaan se tapahtui areenalla.
Perimätiedon mukaan Nero teloitti -
- jopa miehen, jota pidetään Rooman kirkon perustajana.
Pietarin.
Sanotaan, että Pietari ristiinnaulittiin pää alaspäin -
- ja osa heistä poltettiin.
Jotta valoa riittäisi?
Siksi häntä vihattiin niin paljon.
Nyt täällä on Pietarinkirkko, -
- joka muistuttaa hänen kuolemastaan.
Ironista, että Pietari perusti kirkon täällä.
Se on aika dramaattista.
Krusifiksi, jolla Pietari kuoli, -
- sijaitsi ehkä vain metrien päässä paikasta, jossa nyt seison.
Kristityt luonnollisestikin vihasivat Neroa.
Hän oli Antikristus.
Jopa itsemurhansa jälkeen -
- tuntui siltä, että hän pystyisi palaamaan valtaistuimelle, -
- joten oli turvallisempaa käyttää hänestä koodinimeä.
Kristityt elivät sellaisissa olosuhteissa, -
- että he suorastaan odottivat tuomiopäivää.
Kristillinen käsitys apokalypsista kehittyi Rooman vallan alla.
Paha imperiumi oli tuhonnut Jerusalemin -
- ja vainonnut Jeesuksen ensimmäisiä seuraajia.
Käsitys levisi myöhemmin toiseen uskontoon.
Sitä vainosi toinen paha imperiumi.
Ja se uhkaa tuhota meidät kaikki.
Kiertelen maailmaa ja yritän selvittää, -
- miksi miljoonat uskovat maailmanloppuun.
Seuraavaksi tutustun islamiin.
Islam on arabiaa ja tarkoittaa "antautumista".
Alistumista Jumalan tahtoon.
Saman Jumalan, jota juutalaiset ja kristityt palvovat.
Tavattuani muslimeja -
- olen oppinut, että islamin tavoite on rauha ihmisten välillä.
Uutisia katsellessa se unohtuu helposti.
Pieni osuus muslimeista lietsoo sotaa länttä vastaan.
Isis ja muut uskonnolliset ääriryhmät uskovat maailmanlopun jo alkaneen.
Olen tullut perehtymään asiaan New Yorkiin.
Tapaan miehen, joka toimi ennen korkean tason rekrytoijana
ääri-islamistisessa ryhmässä.
Majiid Nawaz radikalisoitui teini-ikäisenä Isossa-Britanniassa.
Kerro radikalisoitumisestasi.
Minusta on tärkeää erottaa islamismi ja islam uskontona.
Islamismi pyrkii asettamaan -
- minkä tahansa version islamista yhteisön ohjenuoraksi.
Tätä ideologiaa tarjottiin minulle islamin uskontona -
- ja minä hyväksyin sen.
Kohtasin varttuessani paljon väkivaltaista rasismia
Isossa-Britanniassa.
Kimppuuni käytiin vasaroiden ja veitsien kanssa -
- uusnatsien, skinien ja öykkärien toimesta.
Ystäviäni puukotettiin silmieni edessä, -
- kun olin 15-vuotias.
Aloin nähdä itseni erillisenä muusta yhteiskunnasta -
- ja islamistirekrytoija löysi minut siinä tilassa.
Olin nuori, vihainen teini -
- ja helppo kohde rekrytoijalle.
Liityin ryhmään nimeltä Hizb ut-Tahrir, -
- jota johdin 13 vuoden ajan.
Oliko kyseessä Al-Qaidan edeltäjä?
Kyllä. Se oli ensimmäinen islamistiryhmittymä, -
- joka teki tunnetuksi tavoitteen -
- modernin teokraattisen kalifaatin perustamisesta, -
- jonka Isis on nyt omaksunut.
Vanha ryhmäni oli ensimmäisiä, jotka popularisoivat tuon termin.
Päädyin Egyptiin, jossa jatkoin ihmisten rekrytointia.
Minut pidätettiin 1. maaliskuuta 2002.
Minut vietiin turvallisuusneuvoston päämajaan Kairossa, -
- maanalaisiin kidutusluoliin.
Silmäni sidottiin -
- ja siitä alkoi pahin osuus.
Kidutustako?
He antoivat kaikille sähköiskuja.
Olit siis neljä vuotta vankilassa?
Kyllä.
Vapautuessasi et ollut enää kovin radikaali.
Olen yhä muslimi, mutta liberaali.
Kun olin vankilassa, -
- ympärilläni oli jihadistiliikkeiden ykkösnimiä -
- ja islamisteja.
Siellä oli Muslimiveljeskunnan johtaja.
Kun näin hänet, ajattelin, että jos he nousevat valtaan -
- ja perustavat kalifaatin, silloin on helvetti irti.
Kun Isis lopulta julisti kalifaatin, -
- joka oli ennen yhteinen utopistinen unelmamme, -
- siitä oli tullut nykyinen dystopinen painajainen.
Puhutaan vähän Isiksestä -
- ja Muhammedin maailmanlopun profetioista -
- ja siitä, miten Isis hyödyntää niitä.
Profetioita on paljon -
- ja useimmat muslimit uskovat niihin.
Mutta Isis -
- on manipuloinut profetioita -
- omien poliittisten ja ideologisten tarkoitusperiensä hyväksi.
Esimerkiksi maailmanlopun taistelu -
- tapahtuu Isisksen mukaan pienessä kylässä -
- nimeltä Dabiq. Se on Syyriassa.
Kylällä ei ole minkäänlaista strategista tai sotilaallista merkitystä.
Ei myöskään juuri taloudellista.
Siitä huolimatta Isis käyttää resurssejaan
Dabiqin pikkukylän valtaamiseen.
He uskovat, että kansainvälinen yhteisö -
- lähtee jostain syystä Dabiqiin -
- osallistumaan viimeiseen taistoon.
Kuuluuko apokalypsiin Amerikan kukistuminen?
Kyllä.
Profeetta Muhammed on esittänyt profetian, -
- jonka mukaan ensimmäisenä kaatuu Konstantinopoli, -
- ja sitten Rooma.
Isis on tulkinnut tekstin niin, -
- että koska Konstantinopoli on jo muslimien hallussa, -
- seuraava tärkeä taistelu käydään länttä vastaan, -
- joka tulee kukistumaan.
Heidän näkemyksensä mukaan
Amerikka edustaa Roomaa.
Se on länsimaisen sivistyksen jatke, -
- jota Rooman imperiumi edusti.
Miksi sinun mielestäsi -
- ajatus maailmanlopusta -
- vetoaa niin moniin, etenkin nuoriin ihmisiin?
Kun itsellä on voimaton olo -
- ja tuntuu, ettei voi hallita omaa kohtaloaan -
- eikä saa ääntään kuuluviin, -
- on todella houkuttelevaa, vaikkakin väärin, -
- kokea tulevansa kohtalon välikappaleeksi.
Äkkiä sitä saakin äänen ja voi muokata historiaa.
Quilliam-säätiön video
Maajid johtaa nyt Quilliam-säätiötä, -
- jonka tavoite on estää Isistä ja muita vastaavia ryhmittymiä -
- rekrytoimasta ihmisiä lännestä.
Hän tuottaa tällaisia vastapropagandavideoita.
Toivottavasti sinua kohdellaan kuin sankaria.
Käytämme esimerkkinä aitoja ihmisiä, joita on hämätty, -
- ja lisäämme näyttelijän äänen, -
- ja kerromme heidän tarinansa.
- Kiitos. - Kiitos itsellesi.
Sain paljon tietoa. Olen iloinen, että olet täällä.
Tämä oli ilo.
Lienee luonnollista, että riistetystä maailmanloppu kuulostaa houkuttavalta.
Heillä on eniten voitettavaa -
- ja vähiten hävittävää, jos vallitseva tilanne muuttuu.
Mutta se ulottuu laajemmallekin.
Tuntuu, että kulttuurissamme -
- maailmanloppua pidetään oudon kiehtovana.
Ikään kuin ajatuksesta saisi lohtua.
Illinoisin yliopistossa Chicagossa
Käyttäytymistieteet -
- psykologian professori Stewart Shankman tutkii -
- ihmisen alitajuista uskoa maailmanloppuun.
Hän uskoo, että uskomus on meille synnynnäinen.
Tarkoituksemme on tänään -
- tarkastella ihmisten reaktioita erilaisiin uhkiin.
Koska koe tehdään vapaaehtoisille, -
- katastrofi ei ole hengenvaarallinen.
He kuulevat äänen, jonka yhteydessä ranteeseen annetaan lievä sähköisku.
Koehenkilön päässä on elektrodihuppu ja kasvoilla sensoreita, -
- jotka tallentavat tietoa pelosta ja aivotoiminnoista -
- sekä henkilön stressitasosta.
Yhdessä ne laskevat pelästymisreaktion voimakkuuden.
Ensimmäisessä kokeessa annetaan sähköisku varoittamatta.
Se voi tulla, kun laskenta etenee yhteen -
- tai kesken laskennan -
- tai laskentojen välissä -
- tai sitä ei tule laisinkaan.
Sähköisku varoittamatta
Tässä näkyy voimakas reaktio yllättävään tekijään.
Kun ihminen on epävarmassa tilanteessa, -
- hän ei tiedä, milloin pahaa tapahtuu.
Aivotoiminta ja pupillien laajeneminen ovat voimakkaampia.
Heidän sykkeensä nousee.
Seuraavaksi Stuart muuttaa kokeen ehtoja.
Odotettu sähköisku.
Sen nimi on Sähköisku ykkösellä.
Sähköisku tulee laskennan lopuksi.
Reaktio kivuliaaseen, mutta odotettuun, sähköiskuun on erilainen.
Yllättävää kyllä.
Kun henkilö ei odota sähköiskua, -
- pelästymisreaktio on paljon vahvempi -
- kuin ennakoitavassa tilanteessa.
Kun ihminen tietää, että jotain ikävää on tulossa, -
- seuraa täysin erilainen tunnereaktio -
- kuin tuntemattoman edessä.
Jos voimme tehdä tilanteesta mahdollisimman ennustettavan, -
- saamme siitä vähän lohtua.
Tämä mekanismi voi selittää, -
- miksi niin moni uskoo maailmanloppuun.
Se voi selittää myös tuomiopäivän kulttien suosion.
Kerron teille kuningaskunnasta, joka sijaitsee tämän yläpuolella.
Jos haluatte päästä sinne, teidän pitää seurata minua.
Tämä on ajan loppu.
Voiko maailmanloppua ennustaa?
Muutama vuosi sitten moni uskoi, että niin oli tapahtunut.
Suositun legendan mukaan -
- muinaiset mayat uskoivat maailmanlopun tulevan tiettynä päivänä.
21. joulukuuta 2012.
Haluan tietää, onko se totta, -
- joten olen matkustanut mayojen vanhaan pääkaupunkiin Tikaliin Guatemalassa.
Tapaan Stanley Guenterin, -
- joka on johtava mayojen kirjoitusten tulkitsija.
Tämä on naamioiden temppeli.
Sen vieressä on jättijaguaarin temppeli
Tämä oli muinaisen Tikalin kaupungin keskusta.
Mitä nuo hautakiven näköiset ovat?
Ne ovat niin sanottuja steeloja.
- Steeloja. - Steeloja.
Ne kuvaavat aikakausia mayojen kalenterissa.
Ne on omistettu -
- tietylle ajanjaksolle, kuten 20 vuodelle -
- tai kymmenelle vuodelle -
- tai 400 vuodelle, joka on suuri b'ak'tunin sykli.
Juhlat, jotka vietettiin b'ak'tunin syklin lopuksi -
- huipentuivat siihen, kun kuningas uhrasi vangin.
Tarkoittaako se, että mayat uskoivat, -
- että maailmanloppu tulee vuonna 2012?
Kuulimme muutamia vuosia sitten, -
- että 2012 on 13. b'ak'tunin syklin loppu, -
- mikä taas on mayojen ennustama maailmanloppu.
Alhaalla on monumentti, jota meidän kannattaa vilkaista.
Se selittää asiaa.
Tämä on steela numero 10, jossa on kuningas.
Hänellä on iso höyhenpäähine.
Olkapäät, korut ja sitten jalat.
Hänen allaan näkyy vanki.
Tässä on hänen päänsä, kätensä ja jalkansa.
Hänet on sidottu uhraamista varten.
Miten tämä liittyi maailmanloppuun?
Pitää kiertää sen toiselle puolelle.
Selvä.
Tässä on päivämäärä, joka kertoo tietyn ajankohdan,
11 vuotta ja 360 päivää.
Tässä on kolme katunia, joista kukin vastaa 20 vuotta, -
- mikä tekee vielä 60 vuotta.
Tässä on yhdeksän b'ak'tunia.
Tämä vastaa noin vuotta 525 jaa.
Jos muistat, vuonna 2012 päättyi 13 b'ak'tunia.
Kiinnostavaa on, ettei monumentti pääty siihen.
Se jatkuu ja kertoo, että oli 19 isompaa yksikköä, piktunia, -
- ja ylempänä on 11 vielä isompaa yksikköä.
Jokainen yksikkö on 20 kertaa edellistä suurempi, -
- joten tässä monumentissa näkyy, -
- ettei kalenteri päättynyt 13. b'ak'tuniin.
Se tarkoitti yhden syklin päättymistä -
- syklien sarjassa, joista jokainen on edellistä suurempi.
Kuten me merkitsemme uuden vuosituhannen alun, -
- mayoille 21. joulukuuta 2012 oli merkittävä tapahtuma.
Silloin päättyi 400 vuoden sykli.
He olisivat järjestäneet paraateja, soittaneet musiikkia ja uhranneet.
Jos muinaiset mayat eläisivät yhä, -
- he olisivat pitäneet isot juhlat.
Ei maailmanloppua.
Vain uusi alku.
Jota seuraa uusi ja taas uusi, -
- melkein loputtomiin.
Miksei loputtomiin?
Emme ole vielä löytäneet loppua. Meidän pitää jatkaa etsintöjä.
Kun ajattelen aikaa samalla tavalla kuin mayat, -
- ymmärrän, että käsitys lopusta, -
- joka esiintyy kristinuskossa, juutalaisuudessa -
- ja islamissa, ei ole universaali.
Nämä uskonnot -
- toivovat, että Jumala puuttuu peliin -
- ja jakaa tuomion -
- ja korjaa näkemämme vääryydet.
Mutta miljardit muut uskovat -
- näkevät maailman toisella tavalla.
Heistä aika etenee sykleissä, ehkä ikuisesti.
Olen matkalla Intiaan ymmärtääkseni, mitä maailmanloppu tarkoittaa -
- maailmassa, jossa ei ole loppua.
Intiassa on syntynyt kaksi suurta uskontoa.
Hindulaisuus ja buddhalaisuus.
Hindut uskovat, että maailmanloppu koittaa muutaman vuosimiljardin välein.
Mutta jokainen loppu on samalla uusi alku.
Buddhalaiset eivät usko väkivaltaiseen maailmanloppuun.
Heille maailmanloppu ei tarkoita sitä, -
- että Jumala saapuu maan päälle jakamaan tuomioita.
Se tarkoittaa henkilökohtaista totuuden löytämistä.
Sitä sanotaan valaistumiseksi.
Tutustuakseni aiheeseen olen tullut Sarnathiin Intiassa -
- tapaamaan yhtä arvostetuimmista buddhalaisista lamoista.
Hänen pyhyyttään Gyalwang Karmapaa.
Buddhalaiset uskovat, että Karmapa on 17. kerran uudelleensyntynyt -
- suuri opettaja, joka eli 900 vuotta sitten.
Huomenta.
Sinun kannattaa käyttää tätä.
- Niinkö? - Kyllä, kiitos.
- Kiitos. - Kiitos.
- Kävelläänkö? - Sopii.
Vuonna 1992 pyhä neuvosto etsi uutta Karmapaa -
- ja löysi Oygen Trinleyn Dorjen, -
- paimentolaisperheen 7-vuotiaan pojan Itä-Tiibetistä.
Taisit olla aika nuori asemaasi nähden.
Kyllä.
Millaista se on?
Onko se mukavaa?
Toisaalta se on tärkeää, -
- toisaalta se on aika raskasta.
Ihmisillä on suuret odotukset.
Odotukset ovat kovat 30-vuotiaalle miehelle.
Karmapan pitää opettaa, miten valaistuminen saavutetaan, -
- vaikka hän työstää sitä yhä itsekin.
Tämä on paikka, -
- jossa Buddha piti ensimmäisen oppitunnin.
Onko tämä paikka, missä hän piti ensimmäisen saarnan -
- valaistumisensa jälkeen?
Kyllä.
Aivan.
Voisitko kertoa vähän valaistumisesta?
Millä tavalla sitä aletaan tavoitella?
Iso kysymys, vai mitä?
- Kyllä. - Valtava haaste.
Niin on.
Ensimmäiseksi pitää tunnistaa itsensä -
- ja määrittää, mistä on tullut.
- Miksi olen täällä? - Niin.
Haluaisin saada vähän ohjeita valaistumista varten.
Lupaan yrittää.
- Aivan. - Kyllä.
Lupaan yrittää. Kiitos.
Karmapa kertoo, että meditaatio on valaistumisen avain.
Jos maailmanloppu paljastaa Jumalan todellisen tahdon, -
- meditaation tarkoitus on paljastaa minun todellinen tahtoni.
Mietiskellä voi eri tavoilla, -
- mutta yksinkertaisin tapa on keskittyä.
Keskittyä hengittämiseen.
Sen minä tunnen.
Anna mielesi rentoutua.
Älä seuraa mennyttä,
älä ennakoi tulevaa, -
- vaan keskity tähän hetkeen.
Keskity hengittämiseen, -
- ja siinä kaikki.
Kokeillaan.
On vaikeaa unohtaa muistot, ajatukset ja tunteet -
- ja keskittyä pelkkään olemiseen.
Silloin näkee, mitä jää jäljelle, kun muu meteli kaikkoaa.
Miten menee?
- Hienosti. - Onko hyvä?
- Kyllä. - Kiitos.
Saanko esittää filosofisen kysymyksen?
Filosofisenko?
Teen parhaani.
Se koskee länsimaalaisten näkemystä -
- maailmanlopusta.
Ajan ja olemisen päättymisestä.
Tunteeko buddhalaisuus tällaista käsitettä?
Kaiken päättymistä, -
- maailmanloppua ja ihmiskunnan tuomitsemista.
Uskomme, että joka päivä -
- joku universumi
- On... - Päättymässä.
Toinen päättyy, toinen...
- Alkaa. - Alkaa.
Mutta se ei ole...
Miten se sanotaan? Tuomitsemista.
Eikö se ole tuomiopäivä?
Ei tuomiopäivää.
Se on vähän erilaista.
Uskon, että yrität sanoa, -
- ettei maailma lopu, vaan muuttuu.
Aivan, muuttuu.
Yksi asia päättyy, toinen alkaa.
Ehkä se on niin, -
- eikä todellista loppua tulekaan.
- Kiitos. - Kiitos.
Kun tapaa hänen pyhyytensä Karmapan tapaisen henkilön, -
- ensimmäisenä hänestä välittyy nöyryys.
Karmapa ei vaikuta siltä, -
- että hän pitää itseään muita tärkeämpänä -
- ja korkea-arvoisempana, -
- millään tavalla parempana.
Hän on täällä kuten me muutkin, -
- suorittamassa tehtäväänsä.
Selvittämässä, miksi olemme täällä, -
- etsimässä totuutta -
- ja valaistumista.
Mutta totuus ei aina paljastu tyynen pohdiskelun kautta.
Elokuu 2005.
Hurrikaani Katrina iski Louisianaan.
Katastrofilla oli historialliset mittasuhteet.
Jotkut uskoivat, että New Orleansissa tapahtui maailmanloppu.
New Orleansissa tehtiin syntiä niin, että Jumala suuttui -
- ja uskon, että hurrikaani Katrina -
- oli rangaistus New Orleansille.
Katrina oli Jumalan rangaistus.
Olen New Orleansissa tapaamassa Katrinasta selvinneitä.
Haluan tietää, miten he käsittelivät kokemansa ja miten se muutti heitä.
Olemmeko nyt tulva-alueella?
Kyllä.
Tänne vesi siis...
Tämä on 9th Ward.
Olit täällä Katrinan aikana, eikö totta?
Kyllä olin.
Olin asunnossani, joka oli ensimmäisessä kerroksessa -
- ja vesi nousi 2,4 metrin korkeuteen -
- ja menetin koko omaisuuteni.
Tuntuiko sinusta jossain vaiheessa, -
- että kyseessä oli maailmanloppu?
Minusta se vaikutti siltä.
Käykäämme armon istuimen luo.
Ernest ei ollut ainoa.
New Orleansin asukkaat Charles ja Angela Marsalis -
- hakivat myrskyssä suojaa paikallisesta kirkostaan.
Tämä on Carrolton Avenue Church of Christ.
Viivyitte täällä myrskyn aikana.
Miten päädyitte tänne?
Aioimme jäädä tänne yöksi -
- ja palata kotiin seuraavana päivänä.
Yöllä kuulimme, -
- miten tuuli alkoi yltyä.
Ääni oli todella kova.
Se oli tosi pelottavaa, -
- joten polvistuin ja aloin rukoilla.
Saatoimme nähdä veden nousevan.
Uskoimme, että se loppuisi, mutta se vain jatkui.
Marsalisin perhe joutui eristyksiin.
Satoja miljardeja vesilitroja -
- syöksyi murtuneiden patojen läpi.
Kului kolme päivää ennen kuin Punainen risti pelasti heidät -
- hylätylle sillalle täynnä epätoivoisia selviytyjiä.
Oli pilkkopimeää.
Vesi oli täynnä alligaattoreita ja käärmeitä.
Siellä oli sairaita ihmisiä, naisia pyörätuoleissa.
Näimme ihmisten käyttävän huumeita ja myyvän niitä ja aseita.
Tunsin, että paholainen teki siellä töitään.
Se oli todella synkkä hetki.
Todella synkkä.
Se oli kamala tilanne, -
- ja kamala tilanne voi tuoda esiin -
- ihmisten parhaat ja huonoimmat puolet.
Aivan.
Miten selvisitte siitä?
Olen pappi, -
- ja täällä oli Jumalan lapsia.
Sanoin vaimolleni, että on aika käydä töihin -
- ja tehdä jotain.
Aloimme laulaa.
Äkkiä pimeydessä -
- ihmiset pyysivät meitä laulamaan lauluja.
En muista, kuinka pitkään lauloimme?
Koko yön.
Tiesimme, että Jumala pelastaisi meidät.
Edes Katrina ei horjuta uskoamme Jumalaan.
Jeesus on kallio kurjassa maassa
Kurjassa, kurjassa maassa
Charles ja Angela pääsivät lopulta pois.
Vuotta myöhemmin he palasivat New Orleansiin rakentamaan uutta elämää.
JUMALANPALVELUS KELLO 11.30
Kokemus lopun partaalla olemisesta ja Jumalan läheisyydestä -
- sai heidät perustamaan oman kirkkonsa.
Kuinka moni täällä muistaa Katrinan?
Muistatteko te kaikki myrskyn?
Minä muistan sen.
Jotkut sanovat, että se oli Jumalan rangaistus New Orleansille.
Sanon heille, ettei ollut.
Jumala antoi sen tapahtua.
Monet seurasivat New Orleansin tapahtumia -
- ja he näkivät, että pahasta asiasta seurasi hyvää.
Ilman myrskyä -
- emme olisi tässä rakennuksessa.
Emme olisi tavanneet ihmisiä, jotka ovat täällä tänään.
Uskon, että se on myrskyn ansiota.
Tuo kuulostaa buddhalaiselta, Charles.
- Niinkö? - Kyllä.
He uskovat, että jokainen loppu on uusi alku.
Se on Jumalan tahto.
Jumala näki tämän ennen meitä.
Meidän pitää vain antaa Jumalan -
- käyttää meitä tahtonsa välikappaleina.
Katrina ei huuhtonut New Orleansia synneistä.
Se ei ollut Jumalan rangaistus.
Se aiheutti kärsimystä.
Mutta se myös avasi ihmisten silmät -
- ja sai heidät iloitsemaan siitä, mitä heille jäi, ja tekemään yhteistyötä -
- rakentaakseen jotain parempaa.
Lähdin selvittämään, mitä maailmanloppu tarkoittaa -
- eri uskontojen edustajille.
Olen aina pitänyt sitä kaiken tuhoavana tuomiopäivänä.
Nyt tiedän, että jotkut odottavat maailmanloppua.
He haluavat vapautua epäoikeudenmukaisuuksista.
He haluavat paeta kärsimystä.
He haluavat paremman maailman.
Apokalypsi.
Se on kreikkalainen sana, joka tarkoittaa verhon nostamista.
Keskeistä ei ole sota vaan valaistuminen.
Keskeistä ei ole kuolema.
Se on mielentila ja sydämen asia, joka auttaa näkemään totuuden.
Eikä minään etäisenä tuomiopäivänä.
Vaan tässä ja nyt.
Tekstitys: Paula Hyypiö